Orkuveita Reykjavíkur hefur ráðið Aðalheiði Sigurðardóttur í nýtt starf forstöðumanns verkefnastofu . Hún og samstarfsfólk hennar mun veita faglega forystu um verkefnamenningu hjá OR og dótturfélögum ; Veitum , Orku náttúrunnar og Gagnaveitu Reykjavíkur . Í yfirlýsingu frá OR segir að stofnun verkefnastofu sé liður í því að innleiða aðferðir verkefnisstjórnunar þvert á alla starfsemi samstæðunnar . Stýring einstakra verkefna verði á ábyrgð og hendi sviða og dótturfélaga innan samstæðunnar .